Document ID: /roh_data/filtered/fineweb-2-filterrobots_roh.jsonl.gz/54422

Mintga 23 secundas mora ina persuna insanua sin il mund en in accident da traffic – en in onn èn quai 1,35 milliuns persunas. Radund in quart dad ellas eran in viadi a pe, cun il velo u cun in töff e quai savens en pajais èn svilup. Quai resulta dal rapport global per segirezza sin via da l'Organisaziun per sanadad mundiala WHO.
Pretsch memia aut – cunzunt perquai ch'i dat cuntramesiras
Quest pretsch per la mobilitad saja memia aut, concluda la WHO – e quai cunzunt perquai ch'i dettia mesiras cumprovadas per dapli segirezza sin via.
Las regenzas stoppian far dapli per evitar accidents. Quai includia per exempel stratgias cunter charrar memia spert u sut influenza d'alcohol u dad ameglierar l'infrastructura cun vials per glieud cun velos e töffs.
Tenor la WHO enconuschian bain passa 100 pajais in obligatori da purtar tschinta, dentant be 44 pajais hajan leschas effectivas cunter charrar cun alcohol.
RR novitads 06:00+